山手綫

山手線係日本東京嘅通勤鐵路線之一，由東日本旅客鐵道經營。列車運行路線全長34.5公里，共行經29個車站，全程大概61分鐘。路線代表色係黃綠色■。

簡介 
山手線係東京都心部最大嘅鐵路運輸動脈，亦係東京鐵道路網嘅骨幹之一，目前全線用JR東日本開發嘅E231系電車行。環狀嘅運行路線連結都心部眾多主要地區；同大阪市嘅JR大阪環狀線同樣係日本都市通勤鐵路嘅代表。喺都市發展上，山手線已大致成為都市中心區域同市郊地帶嘅分界、鐵道交通轉接點。

由於東京地下鐵路線大多喺山手線環狀區間內側交錯佈設，私營鐵路線亦大多自環狀區間外側，向市郊呈放射狀分布，因此山手線嘅29個車站當中，有24個係除JR路線外其他路線嘅轉乘站。除咗可以轉新幹線嘅傳統轉線大站—東京站同上野站，以及同樣可以搭新幹線嘅品川站之外，西半邊嘅營運區間亦有池袋站、新宿站、澀谷站等幾條私鐵同地下鐵路線共同匯集嘅大型轉乘站，伴隨副都市中心嘅發展而出現。無論而家已有幾條地下鐵路線同私鐵路線相互直通運轉，但係山手線嘅地位並未受到影響。

運轉方式同特色 

山手線列車喺環狀嘅運行路線上，都係循固定方向往復行。列車運轉模式分為「外圈」同「內圈」：

外圈：大崎站→澀谷站→新宿站→池袋站→上野站→東京站→品川站→大崎站
 內圈：大崎站→品川站→東京站→上野站→池袋站→新宿站→澀谷站→大崎站

山手線嘅營運區間同好多其他JR路線嘅部份營運區間構成並行嘅關係，例如東半邊營運區間同JR東海道新幹線、東北新幹線、東海道線、東北線、京濱東北線、橫須賀線、總武線、中央線、常磐線；西半邊營運區間同JR埼京線、湘南新宿線等。由於山手線列車站站停，因此具有同其他路線快速列車間相互接駁嘅功能。而且山手線營運區間嘅車站間距亦比一般鐵路嚟得短，接近都市軌道運輸系統嘅平均站距。

歷史 
山手線最早嘅原型係1885年3月1號通車嘅日本鐵道品川線，係當時東京市區第一條南北向縱貫嘅鐵路線，並同官設鐵道嘅東海道本線交會；1903年4月1號，日本鐵道豐島線通車。日本鐵道喺1906年11月1號國有化後，原本嘅品川線同豐島線亦由1909年起統稱為「山手線」，並將路線電氣化，開始行電車，營運區間亦有所延伸。

隨住新嘅東京站完工啟用，1919年，山手線嘅營運區間一度同延伸通車至東京站嘅中央線連接，形成「の」字形嘅運轉方式。直到1925年11月1號，上野站～神田站段完工，山手線先至真正轉變為環狀嘅營運區間。原本山手線列車响田端站～田町站段，同京濱線電車共用軌道，1956年11月19號，複線軌道增設完成，山手線列車同京濱東北線列車分離運行，各自使用獨立嘅軌道設施。1972年，赤羽站～池袋站段同山手線分離，併入埼京線營運區間。

「山手線」名稱嘅日文讀法 
早期「山手線」嘅日文平假名同羅馬字拼音，都係直接依漢字發音拼為「やまてせん」。但係由1971年起，當時嘅經營者—日本國有鐵道決定將「山手線」全面統一拼為「やまのてせん」。關於作出呢個改變嘅原因，有兩種講法：國鐵方面認為，依路線名嘅起源嚟睇，「山手」拼成「やまのて」比較合理；另一種講法就係為咗避免同橫濱嘅根岸線「山手站」，以及後來起嘅神戶市起地下鐵「山手線」互相撈亂。

用車 

10型
 約1960年～1968年：101系　
 1963年～1988年6月：103系　
 1985年3月～2005年4月：205系
 2002年4月21號～2020年1月20號：E231系500番台
2015年9月～：E235系

車站 
 所有車站都位於東京都內
 日文表記：原始站名表記同中文有唔同先至列舉

田町站～品川站間計畫增設新站，站叫做高輪Gateway站，預計2020年3月14號啟用

日本鐵路